open-index/open-wikipedia-markdown huggingface dataset:
Dolina Poa

**Dolina Poa** ili **Padska dolina** ( ili **Padska nizina** () je naziv za nizinsko područje koje se prostire na najvećem dijelu Sjeverne Italije. Prostire se na oko 600 km dužine u smjeru zapad-istok od zapadnog dijela Alpa pa sve do Jadranskog mora. Ime je dobila po rijeci Po, iako njeno područje uključuje i regije Veneto i Friuli čije se rijeke Adige, Brenta, Piave i Tagliamento ulijevaju u Jadran, isto kao i područja sliva rijeka Savio, Lamone i Rento južno od rijeke Po.

Uz dolinu Poa se danas vezuje suvremeni politički koncept Padanije.

## Povezano
* Cisalpinska Galija

## Vanjske veze

*
Epuloni

**Epuloni** () je naziv za svećenički red, odnosno *[[collegium (antički Rim)|collegium]]* u drevnom Rimu koji se sastojao od sedam svećenika. Njihov je zadatak bio nadgledanje ceremonija i banketa na javnim vjerskim festivalima. Bili su najmlađi od svih rimskih svećeničkih kolegija - s djelovanjem su započeli 196. pne.

## Vanjske veze
* Lacus Curtius website: Epulones from William Smith, *A Dictionary of Greek and Roman Antiquities*, John Murray, London, 1875.
* Roman Magistrates
* religio Romana:  Patera
* Epulones
Bitka kod Gitiona

**Bitka kod Gitiona** se odigrala za vrijeme rimsko-spartanskog rata godine 195. pne. između spartanske vojske na jednoj, te savezničke vojske Rima, Rodosa, Ahajskog saveza i Pergama na drugoj strani. Mjesto je bio Gition - važno spartansko uporište koje su saveznici namjeravali osvojiti kako bi mogli napredovati prema samoj Sparti. Rimske i ahajske snage su opsjele grad s kopna, a pergamska i rodoska flota s mora. Spartanci su se uspješno opirali, ali je jedan od njihpvih komandanata - Deksagorida - odlučio grad predati rimskom legatu. Kada je za to čuo njegov ko-komandant Gorgopa dao ga je ubiti i sam preuzeo komandu nad gradom. Nakon toga su se Spartanci još žešće opirali. Međutim, kada je pred grad došao Flaminin s pojačanjima od 4000 ljudi, Spartanci su pristali predati grad pod uvjetom da se iz njega mirno povuku. Rezultat te bitk je spartanskog tiranina Nabisa natjerao da napusti okolna područja i povuče se u Spartu, koja je nekoliko mjeseci kasnije kapitulirala pred saveznicima.

## Izvori
### Primarni izvori
* Livy. *Rome and the Mediterranean.* 

### Sekundarni izvori
* Peter Green. *Alexander to Actium: The Historical Evolution of the Hellenistic Age.* 
* Peter Greenhalgh and Edward Eliopoulos. *Deep into Mani:Journey to the southern tip of Greece.*
Mitridat I od Partije

**Mitridat I** (195. pne.? - 138. pne.) bio je vladar, a potom "Veliki kralj" Partije koji je vladao od 171. pne. do 138. pne. naslijedivši svog brata Fraata I. Smatra se zaslužnim za pretvaranje nekadašnje seleukidske satrapije, odnosno vazalne države u Partsko Carstvo, koje je postalo jednom od velesila antičkog doba. Mitridatu je to uspjelo zahvaljujući tome što je zauzeo područje današnjeg Herata, (167. pne.), Babiloniju (144. pne.), Mediju (141. pne.) te Perziju (139. pne.).

## Reference
194. pr. n. e.

Godina **194. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Afrikana i Longa** (ili, rjeđe, **godina 560. ''[[Ab urbe condita]]**''). Oznaka 194. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji

* Rimske ekspedicijske snage pod prokonzulom Titom Kvinkcijem Flamininom se nakon uspješno završenog pohoda protiv spartanskog kralja Nabisa vraćaju iz Grčke u Italiju. Nakon odlaska Rimljana dolazi do stvaranja nove ravnoteže sila u Grčkoj, a Etolski savez, koji se ispočetka protivio rimskoj intervenciji, počinje pregovarati o savezu sa oslabljenim Nabisom kako bi mu pomogao da povrati izgubljene teritorije i na taj način stvoriti protutežu ojačanom Ahajskom savezu. 
* Seleukidski vladar Antioh III Veliki nakon uspješnog završetka rata s Egiptom nastoji proširiti svoju vlast na zapad, pri čemu prima savjete bivšeg kartaginskog vojskovođe Hanibala te tako dolazi u sukob s Rimljanima koji su sebe proglasili "zaštitnicima grčke slobode". 
* Bitka kod Mutine (današnja Modena) u kojoj Rimljani nanose još jedan poraz Galima.
* Nastojeći preduhitriti Antiohovu ekspanziju na zapad, Rimljani organiziraju alijansu kome će uz Rodos, Pergam i Ahajski savez priključiti i njihov dotadašnji suparnik makedonski kralj Filip V Makedonski.
* Wiman, kineski general u službi dinastije Han, osniva kraljevstvo Wiman Joseon u današnjoj Sjevernoj Koreji.
* Italički gradovi Liternum i Puteoli postaju rimske kolonije.
* Započinje izgradnja prvog gradskog zida u Chang'anu.

## Rođenja
*

## Smrtu
* Eratosten, grčki matematičar, geograf i astronom (r. 276. pne.)
* Konkubina Qi, također poznata kao Gospa Qi ili Supruga Qi, omiljena konkubina Han Gaozua (Liu Bang), prvog cara kineske dinastije Han
Pozzuoli

**Pozzuoli** je grad i općina (*[[comune]]*) od 80.357 stanovnika u Italiji, koji administrativno pripada Napuljskoj provinciji odnosno regiji Kampaniji. Najveći je grad u niskom masivu Campi Flegreiju.

## Historija
Pozzuoli je nastao kao drevna grčka kolonija pod nazivom Dikerhija. Godine 194. pne. je na njegovom mjestu uspostavljena rimska kolonija Puteoli. S vremenom je postala jedna od najvažnijih luka Kampanije, a važnu ulogu u ekonomiji je imao i lokalni vulkanski pijesak *[[pozzolana]]*, koji je služio za rimski ekvivalent cementa.

## Susjedne općine
* Bacoli
* Giugliano in Campania
* Monte di Procida
* Napulj
* Quarto

## Značajne osobe
* Francesco Banchini, narodni muzičar
* Flavije Josip, pristao u Pozzuoliji na putu za Rim
* Sophia Loren, filmska glumica, provela djetinjstvo u gradu
* Gilbert, grof od Montpensiera, potkralj Napulja, umro u gradu 15. oktobra 1496.
* Sveti Pavao, apostol, pristao u Pozzuoliju na putu za Rim
* Giovanni Battista Pergolesi, barokni kompozitor, umro u gradu.
* Lucije Kornelije Sula, rimski diktator, umro u obližnjoj vili

## Grad-pobratim
*  Agios Dimitrios, predgrađe Atene

## Reference

## Literatura
* Amalfitano, Paolo, et al. (1990) *I Campi Flegrei*, Venezia
* Annecchino, Raimondo (1960) *Storia di Pozzuoli e della zona flegrea*. Pozzuoli: Arti Grafiche D. Conte
* Gianfrotta, Piero Alfredo & Maniscalco, Fabio (eds.) (1998) *Forma Maris: Forum Internazionale di Archeologia Subacquea*. Puteoli
* *Puteoli: studi di storia Romana*; no. 2; 4/5
** Sommella, Paolo (1978) *Forma e urbanistica di Pozzuoli romana*. Pozzuoli: Azienda Autonoma di Soggiorno, Cura e Turismo di Pozzuoli
** *Atti del convegno Studi e ricerche su Puteoli romana: Napoli, Centre J. Bérard, 2-3 aprile 1979*. Napoli, 1984

## Vanjske veze

* www.flegrei.com 
* Mapquest - Pozzuoli
* Kub Foto Pozzuoli
* Tourist Information Pozzuoli
Liternum

**Liternum** je za naziv za drevni grad u današnjoj Kampaniji, smješten na obali Tirenskog mora između Kume i ušća rijeke Volturno. Osnovan je godine 194. pne. kao rimska kolonija. Najpoznatiji je kao mjesto u koje se Scipion Afrikanac povukao iz javnog života i tamo umro. Nije imao neku veliku važnost, a do 8. vijeka je potpuno napušten.

## Vanjske veze

* The Hunterian Museum's page on Liternum , with maps and photos.

## Izvori
Keltiberi

**Keltiberi** () je naziv za drevne stanovnike Iberijskog poluotoka koji su govorili keltskim jezicima i živjeli krajem 1. milenijuma pne. Ta je grupa nastala kada su se Kelti iz Galije naselili na Iberijskom poluotoku te počeli miješati s tamošnjim predindoevropskim stanovništva, prije svega Iberijcima.

Arheologija Keltibere obično povezuje s Hallstatskom kulturom čiji se artefakti mogu naći u sjevernom dijelu današnje centralne Španije. Sam izraz Keltiberi (*Celtiberi*) je prvi iskoristio Diodor, potom Apijan and Marcijal koji su prepoznali da je riječ o mješavini Kelta i Iberijaca; Strabon je pak smatrao da među Keltiberima dominiraju keltski primjesi. Od pojedinačnih plemena imenom su poznati *Arevaci, Belli, Titti,* i *Lusones*.

Keltiberski jezik je, pak, poznat iz tragova koji potiču iz 1. vijeka pne.. Za luzitanski, koji se govorio u pred-rimskoj Iberiji, se također navodi da je po nekim svojim karakteristikama pripadao keltskim jezicima. Luzitanci, koji su njime govorili, su dali ime Luzitaniji, rimskoj provinciji koja pokriva današnji Portugal i Extremaduru.

## Reference

## Vanjske veze

* 
* 
*  
* 
* 
* "The Celtiberian and Roman city of Tiernes" : an on-going excavation
* James Grout: ''The Celtiberian War'', part of the Encyclopædia Romana
* Detailed map of the Pre-Roman Peoples of Iberia (around 200 BC)
Aristofan iz Bizantija

**Aristofan** (grčki: ) iz Bizantija (cca. 257. pne. – cca. 185–180. pne.) bio je grčki učenjak, književni kritičar i gramatičar, poznat po svom radu na proučavanju Homera, ali i drugim klasičnim autorima kao što su Pindar i Hesiod. U mladosti se preselio u Aleksandrija|Aleksandriju gdje je studirao pod Zenodotom i Kalimahom. U dobi od 60 godina naslijedio je Eratostena kao glavni bibliotekar Aleksandrijske biblioteke.

Aristofan je također poznat i kao tvorac sistema naglasaka koji je trebao pomoći da se klasični grčki tekstovi izgovaraju u vrijeme kada se Istočnim Mediteranom počeo koristiti Koine kao nova *[[lingua franca]]*, zamijenivši dotadašnje semitske jezike. Također je - u svrhu što lakšeg izgovaranja poezije - uveo oznake koje će predstavljati jedne od prvih oblika interpunkcije.

## Reference

## Vanjske veze
* New Advent Encyclopedia article on Library of Alexandria
Bitka kod Placentije (194. pr. n. e.)

**Bitka kod Placentije** se odigrala godine 194. pne. kraj današnje Piacenze između rimske vojske na jednoj, i galskog plemena Boji na drugoj strani. Rimljani su u njoj izvojevali pobjedu. Sljedeće godine su se Boji na istom mjestu sukobili s Rimljanima u bitci kod Mutine koja je također završila rimskom pobjedom.
Wiman od Gojoseona

**Wiman** je bio kineski vojskovođa porijeklom iz nekadašnje Države Yan, koji je u 2. vijeku pne. zajedno sa svojim sunarodnjacima, izbjeglim od vlasti careva dinastije Han, uspostavio državu u današnjoj sjeverozapadnoj Koreji poznatu kao Wiman Gojoseon. Smatra se prvom ličnosti korejske historije za koje postoje provjerljivi historijski izvori.

Wiman je bio jedan od sljedbenika/podanika Lu Wana, bivšeg vojskovođe Yana koji je pred vlašću careva pobjegao u područje narodu Xiongnu. Zajedno s drugim izbjeglicama se zaputio na istok, u Gojoseon, gdje je stupio u službu kralja Juna od Gojoseona. Iskoristivši Junovu slabost, Wiman je oko godine 191. pne. digao ustanak i uspostavio vlastitu državu koja će se održati do 108. pne. Uspostavio je i njenu prijestolnicu Wanggeom-seong, za koju historičari vjeruju da se nalazila na području suvremenog Pyongyanga.

## Napomene

## Reference
* Mikami Tsugio 三上次男: *Kodai no seihoku Chōsen to Ei-shi Chōsen koku no seiji, shakaiteki seikaku* 古代の西北朝鮮と衛氏朝鮮国の政治・社会的性格, Kodai Tōhoku Ajiashi Kenkyū 古代東北アジア史研究, pp.&nbsp;3–22, 1966.
* Ibaragi Kazuo 荊木計男: *Ei Man Chōsen ō Sakuhō ni tsuite* 衛満朝鮮冊封について, Chōsen Gakuhō 朝鮮学報 (Journal of the Academic Association of Koreanology in Japan) Vol. 113, pp.&nbsp;1–25, 1984.
* Tani Toyonobu 谷豊信: *Rakurō-gun no ichi* 楽浪郡の位置, Chōsen shi kenkyūkai ronbunshū 朝鮮史研究会論文集 (Bulletin of Society for Study in Korean History), No 24, pp.&nbsp;23–45, 1987.

## Povezano
* Wiman Joseon
Wiman Joseon

**Wiman Joseon** je naziv za završni period gosojeonskog perioda korejske historije, odnosno državu koja je postojala od 194. pne. do 108. pne. Ime je dobila po Wimanu, kineskom najamniku koji je svrgnuo gosojeonskog kralja Juna te uspostavio državu na sjeverozapadu današnje Koreje s prijestolnicom u Wanggeom-seongu. Za vrijeme vladavine njegovog unuka kralja Ugeoa godine 108. pne. državu Wiman Joseon je osvojio i anektirao kineski car Wu Di.

## Povezano
* Historija Koreje
* Popis korejskih monarha
Oro

**Oro može značiti**:
* Oro (ples), makedonsko narodno kolo.
* Oro (jezik), jezik plemena Oron sa Cross Rivera u Nigeriji.
* oro (piće), vrsta peruanskog napitka.
* Oro (pjesma), pjesma Jelene Tomašević
Diva (časopis)

***Diva*** je vodeći lezbejski mesečni časopis u UK-u. Časopis je pokrenula aprila, 1994. godine kompanija Millivres Prosler Group Ltd., koja objavljuje i gej časopis, *[[Gay Times]]*. Časopis se bavi temama namenjenim lezbejkama i biseksualnim ženama i sadrži intervjue sa poznatim lezbejkama, lezbejskim ikonama i poznatim ličnostima povezanim sa lezbejskom i LGBT zajednicom. 

Sadašnja urednica časopisa je Jane Czyzselska, koja je došla na tu dužnost 2004. godine. 

Novembra 2008. časopis je objavio "suvenirsko izdanje", povodom 150. broja, uključujući naslovne strane svih prethodnih izdanja. 

## Povezano
* Spisak lezbejskih časopisa

## Vanjske veze
* Zvanični sajt
* Myspace
* Millivres Prowler Group Ltd
QX Magazine

:*Za druga značenja pogledajte: *'QX**''.

**QX Magazine*' je besplatan nedeljni [[gej]] časopis koji se uglavnom distribuira po [[gej bar]]ovima, [[gej klub]]ovima i drugim lokalima namenjenim gej populaciji u [[London]]u i po [[Ujedinjeno Kraljevstvo|UK]]-u, kao vodič kroz dešavanja na gej sceni. Kako se primerci dele besplatno, časopis ima veliki reklamni prostor. Časopis sadrži članke sa novostima na [[gej scena|gej sceni]], tekstove o klubovima, barovima i raznim dešavanjima u [[LGBT zajednica|gej zajednici]]. Poslednje stranice zauzimaju oglasi za [[muška prostitucija|pratnju]].

Časopis je dostupan *online'' u flesh-u i off-line u pdf formatu.

## Vanjske veze
* QX Magazine – zvanični sajt
Konkubina Qi

**Konkubina Qi** (戚姬, pinyin qì ji; ? - 194. pne.), također poznata kao **Gospa Qi** ili **Supruga Qi** (戚夫人), bila je omiljena konkubina Han Gaozua, (**Liu Bang**), prvog kineskog cara iz dinastije Han. U nekim izvorima se spominje i kao Qi Dobroćudna (戚懿 qì yì).

Bila je rodom iz Dingtaoa (定陶) u Shandongu. Caru je rodila sina po imenu Liu Ruyi (劉如意), koji je kasnije dobio titulu princ od Zhaoa. S vremenom je Liu Bang zaključio kako je njegov najstariji sin i prijestonasljednik Liu Ying nedostojan carske titule te je pokušao krunu ostaviti Liu Ruyiju. Međutim, tome se žestoko protivila njegova supruga Lü Zhi, koja je zbog toga zamrzila kako svog posinka tako i njegovu majku. Liu Bang je tada u Handan poslao Liu Ruyia, dok mu je majka - Gospa Qi - ostala na carskom dvoru.

Kada je 195. pne. car umro, Liu Ying je postao carem. Pozvao je svog polubrata na dvor, ali mu je nastojao spasiti život, uvijek jedući istu hranu kao i on i nastojeći uvijek biti u njegovom društvu. Međutim, kada je jednom otišao na streljački ritual, a Liu Ruyi na njega zakasnio, carica majka je iskoristila priliku i dala otrovati Liu Ruyija. Potom se okrutno osvetila njegovoj majci - odrezala joj je ruke i noge, iskopala oči i takvu je bacila u zatvor. Tada je pozvala svog sina da gleda "ljudsku svinju". Zgađeni Liu Ying je tada odustao od bilo kakvih pokušaja da vlada i odao se životnim užicima.
Konkubinat

**Konkubinat** ili **priležništvo** je naziv kojim se opisuje izvanbračna zajednica, odnosno poseban ili "inferiorni" oblik braka, u pravilu između muškarca i žene koja ima inferiorni status u odnosu na muškarčevu "redovnu" suprugu ili supruge.

Muškarci uzimaju priležnice najčešće zato što s nekom ženom ili ženama ne mogu sklopiti brak bilo zbog toga što su već oženjeni bilo zbog toga što te žene pripadaju nižoj klasi od muškarca. Jedan od motiva za uzimanje priležnica jest i sterilnost "redovnih" supruga, pa se stoga priležnice uzimaju kao nadomjestak koji bi muškarcu trebao dati nasljednika.

Priležnice predstavljaju instituciju u mnogim društvima i kulturama, pri čemu se posebno ističe Kina. Iako su istu instituciju poznali i stari Jevreji, o čemu svjedoči Stari zavjet, inzistiranje na monogamiji karakteristično za kršćanstvo ju je ukinulo u zapadnom svijetu. Priležnice se u takvim kulturama i društvima nisu priznate, niti se ne nazivaju priležnicama već ljubavnicama.

## Povezano
* Poligamija
* Morganatski brak

## Vanjske veze
* Servile Concubinage
G3 (časopis)

: *Za druga značenja videti: [[G3]].*

**g3** je jedan od vodećih lezbejskih i bi časopisa u Ujedinjenom Kraljevstvu. Časopis se distribuira besplatno po lezbejskim klubovima, kafićima, organizacijama i sl. i dostupan je u PDF formatu na sajtu *g3*. Godine 2009. *g3* je proglašen za najbolji časopis godine od strane organizacije Stonewall .

*g3* izdaje Square Peg Media od 2001. godine, kada je imao tiraž od 5.000 primeraka, dok danas izlazi u 40.000 primeraka i procenjenih 140.000 čitateljki. Časopis sadrži intervjue sa poznatim ličnostima, kao i članke o putovanjima, filmovima, muzici, modi i umetnosti. Takođe, *g3* objavljuje detaljan spisak lezbejskih i LGBT barova i klubova u UK.

## Vidi dalje
* Spisak lezbejskih časopisa
* Položaj LGBT osoba u UK

## Reference

## Vanjske veze
* Zvanični sajt
Xiao He

**Xiao He** (kineski: 蕭何, ? - 193. pne.) je bio drevni kineski političar i državnik, ppoznat kao ključna ličnost za Liu Bangov dolazak na vlast nakon propasti dinastije Qin. Cijelog života je bio lojalan Liu Bangu i kasnije postao njegov premijer nakon osnivanja dinastije Han. Rođen je u istom okrugu - Pei (suvremeni Xuzhou u Jiangsuu) kao i Liu Bang. Zbog njegovih dostignuća u vrijeme sukobu Chua i Hana kao i načina kojim je vladao ponovno ujedinjenim carstvom, smatra se jednim od najvećih državnika kineske historije.

He je bio ključna osoba koja je preporučila da se znameniti vojskovođa Han Xin angažira u Liuovoj službi. Kasnije je također bio ključna osoba koja je zajedno s caricom Lü Zhi orkestrirala Han Xinovu likvidaciju. To je kasnije poslužilo kao temelj za popularnu poslovicu *njegov uspjeh je bio zasluga Xiao He i njegov neuspjeh je bio zasluga Xiao Hea* (成也蕭何，敗也蕭何) a kojom Kinezi opisuju situacije u kojima nečija sudbina ovisi o jednom jedinom faktoru.

## U popularnoj kulturi
Xiao He je jedna od 32 historijske ličnosti koji se pojavljuju kao posebni likovi u Koeijevoj video-igri *[[Romance of the Three Kingdoms XI]]*.

## Reference
* *[[Zapisi Velikog Historičara|Zapisi Velikog historičara]]*, Vo.53
* *[[Knjiga Hana]]*, Vol.39
192. pr. n. e.

Godina **192. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Flaminina i Ahenobarba** (ili, rjeđe, **godina 562. ''[[Ab urbe condita]]**''). Oznaka 192. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji

* Ahajski savez, Nakon što je spartanski kralj Nabis pokrenuo rat s ciljem da povrati izgubljene teritorije, šalje u izaslanika u Rim s molbom za pomoć. Ona je prihvaćena i Rimski Senat šalje mornaričku eskadru na čelu s praetorom Atilijem kao i diplomatsku misiju na čelu s Titom Kvinkcijem Flamininom.
* Ne čekajući na rimska pojačanja, Ahajci pokreću kopnenu i pomorsku akciju protiv Gitiona. Međutim, ahajska flota je poražena od spartanske flote pod Tisonom, a kopnena vojska pod Filopemenom ne može razbiti spartanski otpor, te se povlači u Tegeju.
* Filopemen s vojskom ponovno ulazi u Lakoniju te tada njegove snage upadaju u Nabisovu zasjedu. Usprkos toga, Filopemen u bitci uspijeva izvojevati pobjedu.
* Filopemen nastoji osvojiti Spartu, ali odustaje od toga nakon dolaska Flaminina koji ga od toga odgovara. Nabis pristaje na primirje, odnosno status quo.
* Nabis se nakon toga obraća za pomoć Etolskom savezu, koji u Spartu šalje 1.000 konjanika pod Aleksamenom. Etolci, međutim, na prevaru ubiju Nabisa te ulaze u grad, zauzimaju kraljevsku palaču i počinju pljačku. Građani se, međutim, samoorganiziraju i uspijevaju prisiliti napadače na bijeg. Međutim, ubrzo nakon toga u Spartu dolaze ahajske snage pod Filopemenom te prisiljavaju grad da postane članom Ahajskog saveza.
* Na poziv Etolskog saveza, seleukidske snage na čelu s kraljem Antioha III započinju invaziju Grčke, a s time i veliki sirski rat. Antioh, čijih se 10.500 ljudi iskrcalo kod Demetrijasa u Tesaliji, također okupira Eubeju. Etolski savez Antioha formalno imenuje vrhovnim komandantom svojih snaga. Antioh, međutim, dobiva malo političke podrške u centralnoj Grčkoj.

## Rođenja
*

## Smrti
* Nabis, spartanski tiranin i posljednji nezavisni vladar (od 207. pne.)
Aleksamen

**Aleksamen** se može odnositi na:
* Aleksamen iz Teosa, učenik Sokrata
* Aleksamen iz Etolije, grčki vojskovođa s početka 2. vijeka pne.
* Aleksamenov grafit, prvi prikaz Kristovog raspeća koji datira iz rimskog doba
191. pr. n. e.

Godina **191. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Nasike i Glabriona** (ili, rjeđe, **godina 563. ''[[Ab urbe condita]]***). Oznaka 191. pne. za ovu godinu se koristila od ranog srednjeg vijeka, kada je [[kalendarska era]] [[Anno Domini]] postala glavna metoda u zapadnoj Evropi sa označavanje godina.





__NOTOC__

== Događaji ==

* [[Rimsko-sirijski rat]]: [[Rimska Republika|Rimske]] snage pod [[Manius Acilius Glabrio (konzul 191. pne.)|Manijem Acilijem Glabrionom]] i [[Katon Stariji|Katonom Starijim]] uspjevaju odsjeći [[seleukidi|seleukidskog]] kralja [[Antioh III Veliki|Antioha III]] od pojačanja u [[Trakija|Trakiji]] te mu kod [[Termopil]]a u [[Bitka kod Termopila (191. pne.)|bitci]] nanijeti poraz. Antioh s ostaciuma svojih trupa bježi u [[Halkida|Halkidu]] na [[Eubeja|Eubeji]] a odatle u [[Efez]].
* [[Kartagina]], koja se brzo oporavila nakon poraza u [[drugi punski rat|drugom punskom ratu]], uspjela je prikupiti [[odšteta|ratnu odštetu]] koju je prema mirovnom ugovoru dužna Rimljanima. Ponuda da se svota - koja se trebala isplatiti u roku od 50 godina - isplati odmah, je, međutim, odbijena, jer Rimljani žele Kartaginu držati pod pritiskom.
* [[Rimsko-sirijski rat]]: Glabrion se sa svojim trupama pokreće na jug kako bi se obračunao s [[Etolski savez|Etolskim savezom]], na čiji je poziv Antioh došao u Grčku, ali ga u tome zaustavlja diplomatska intervencija [[Titus Quinctius Flamininus|Tita Kvinkcija Flaminina]].
* [[Kina|Kineski]] car [[car Hui od Hana|Hui]] ukazom legalizira [[konfucijanstvo|konfucijanske]] spise koji su bili zabranjeni od [[213. pne.]]
* Zakonom poznatim kao *Lex Acilia de intercalando'' je reformiran rimski kalendar koji je tada bio četiri mjeseca ispred redovnih godišnjih doba.
* Rimsko-sirijski rat: Scipion Afrikanac uspije nagovoriti Senat da nastavi rat protiv Antioha s ofenzivom u Malu Aziju. Scipion je proglašen vrhovnim komandantom, a kao pomoćnik mu je imenovan brat Lucije.
* Arsak II, vladar Partije je ubijen, a za što se sumnjiči njegov sizeren Antioh III. Arsaka nasljeđuje rođalk Frijapacije.
* Cisalpinska Galija postaje rimskom provincijom.

## Rođenja
*

## Smrti
* Arsak II, kralj Partije, koji je vladao od 211. pne. (atentat)
Karnead

**Karnead ** iz Kirene (214. pne. - 129. pne.) grčki je filozof skeptik.

Akademija (filozofska škola koju je utemeljio Platon) i pod njegovim je vodstvom zadržala pravac skepticizma, koji joj je bio zadao Arkesilaj iz Pitane (315. pne.-240. pne.).

Karnead zastupa stav probabilizma, kako u odnosu na spoznaju, tako i u odnosu na djelovanje, držeći da se u mišljenju i životu mogu donositi odluke, već prema tome što se čini vjerojatnijim, dakle uvjerljivijim, vjerodostojnijim i pouzdanijim. U etici je pragmatist. Mnogo je pisao protiv stoika, naročito protiv njihova predočivanja bogova i logike dokazivanja postojanja bogova.

## Relevantni članci
* Piron
* Sekst Empirik
Diskografija Justina Biebera

**Diskografija** kanadskog muzičara Justina Biebera se trenutno sastoji od jednog studijskog albuma/EP-a, četiri singlice i dva digitalna singla.

## Albumi
### Studijski albumi

### Extended play

## Singlice

### Digitalne singlice

### Specijalne singlice

### Ostale singlice

## Muzički video-spotovi

## Reference
193. pr. n. e.

Godina **193. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Merule i Terma** (ili, rjeđe, **godina 561. ''[[Ab urbe condita]]**''). Oznaka 193. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__
## Događaji
* Eumen II od Pergama traži od Rima pomoć protiv seleukidskog kralja Antioha III koji je počeo prijetiti osvajanjem Grčke. Rimski prokonzul Tit Kvinkcije Flaminin se zalaže da Rim intevenira i zaštiti grčke polise u Maloj Aziji.
* Kleopatra I Sira, kći Antioha III i Laodike se udaje za egipatskog kralja Ptolemeja V Epifana.
* Flaminin dolazi na Antiohov dvor i upozorava ga da se ne upliće u unutrašnje poslove grčkih država. Antioh, pak, odbija prihvatiti da Flaminin govori u grčko ime te obećava da se povući od Grčke jedino ako to isto učine i Rimljani.
* Flaminin nastoji protiv Antioha III stvoriti alijansu grčkih država, ali Etolski savez prelazi na Antiohovu stranu. Nakon formalnog etolskog poziva Antiohu za pomoć, Flaminin nagovori Ahajski savez da objavi rat i Etolskom savezu i Seleukidima. Flaminin također spriječava Filopemena da zauzme Spartu.
* Koristeći promijenjenu političku situaciju, spartanski kralj Nabis započinje pohod s ciljem da povrati nedavno izgubljene teritorije, uključujući Gition.
* Karnead iz Kirene se doseljava u Atenu kako bi pokrenuo treću po redu Akademiju.

## Rođenja
*

## Smrti
* Xiao He, kineski političar i državnik u službi dinastije Han, jedna od ključnih ličnosti za dolazak Liu Banga na carsko prijestolje i osnivanje nove dinastije
Manius Acilius Glabrio (konzul 191. pr. n. e.)

:*Ovo je članak o konzulu izabranom 191. pne. Za druge osobe s istim imenom v. [[Manius Acilius Glabrio (razvrstavanje)]].*

**Manije Acilije Glabrion** (*Manius Acilius Glabrio*) je bio rimski vojskovođa i političar iz doba rimsko-sirijskog rata.

Bio je porijeklom iz plebejske porodice, a godine 191. pne. je izabran za konzula. Iste je godine na čelu rimske vojske došao u Grčku te porazio seleukidskog kralja Antioha Velikog u bitci kod Termopila. Nakon toga je pokrenuo pohod s ciljem da kazni Etolski savez, na čiji je poziv Antioh bio došao u Grčku. Od toga ga je, međutim, odgovorio rimski diplomat Tit Kvinkcije Flaminin.

Godine 189. pne. Glabrion se kandidirao za cenzora, ali su ga patriciji optužili da u vlastitoj kući skriva pronevjereni ratni plijen iz Grčke. Kada je te optužbe svjedočenjem potvrdio legat, Glabrion je odustao od kandidature.

Vjeruje se kako je upravo na Acilijev prijedlog donesen *[[Lex Acilia de intercalando]]*, zakon kojim su rimski svećenici ovlašteni da po potrebi u rimsku kalendarsku godinu ubacuju interkalarne mjesece kako bi tadašnji kalendar uskladili s godišnjim dobima.

## Povezano
* Acilia (gens)

## Reference
Bitka kod Termopila (191. pr. n. e.)

**Bitka kod Termopila** se odigrala za vrijeme rimsko-sirijskog rata godine 191. pne. između rimske vojske pod konzulom Manijem Acilijem Glabrionom i seleukidske vojske pod kraljem Antiohom III Velikim. Rimljani su u njoj odnijeli pobjedu i tako prisilili Antioha da se povuče iz Grčke.
Frijapatije od Partije

**Frijapatije (Prijapatije) od Partije**, **Arsak III Frijapatije** (perz. *فریاپت *, latinski izvori *Phriapatius*, *Priapatius*, grčki **Phriapatios*, Phriapites) je bio arsakidskim vladarem [[Partska Monarhija|Partske Monarhije]]. Vladao je od [[190. pne.]] do [[175. pne.]] (neki izvori navode 191. - 176. pne.). Naslijedio je svog oca [[Arsak II od Partije|Arsaka II.]].

Frijapatije je vladao nakon što je [[seleukidska Monarhija|seleukidski]] vladar [[Antioh III Veliki|Antioh III]] napao Partsku. Nije kovao svoj novac, pa je to osnova pretpostavci da je možebitno bio u [[vazal]]skom odnosu prema Seleukidima.

Ime *Phriapatios* je prijepis grčkog *Fryapati'' i znači "u Fryjinom posjedu ili posjeduje ga Frya". Frya je ime jednog besmrtnika, besmrtnog predka plemena Fryâna. Justin precizira da su Parti ime "Arsak" davali svojim carevima isto kao što su Rimljani davali svojim carevima ime Cezara i Augusta".

Frijapatije je bio sin Arsaka II. i unuk Tiridata I, suosnivača partske dinastije (suosnivač je bio Tiridatov brat Arsak I.). Rimski historičar Justin u svojim djelima ne navodi ime Frijapatijevog oca.

O Frijapatiju se vrlo malo zna. Računa se da je ocem dvaju partskih vladara, Fraata I i Mitridata I (prema Justinu), ako ne i triju (i Artabana I). Moguće je i da je otac četiriju sinova - četvrtom ime nije poznato, a taj je otac partskog kralja Arsak IX. Gotarz I. Partski. Na prijestolju je Frijapatija naslijedio Fraat I.

## Reference

* André Verstandig, Histoire de l'Empire parthe (-250 - 227), Le Cri Histoire édition (Belgique), 2001 ().
* Justin, , xlv, 5., 41,5
* Malcolm A. R. Colledge: The Parthians, Thames and Hudson, London 1967, S. 28
* Richard Nelson Frye, The History of Ancient Iran, 1984.
* Bivar, A.D.H. (1993.), "The Political History of Iran under the Arsacids", in Fischer, W.B.; Gershevitch, Ilya, Cambridge History of Iran, 3.1, London: Cambridge UP, str. 31., 51.-67.
* Józef Wolski, 'Arsace II et le genealogie des premiers arsacides', Historia XI (1962), 138-45

## Vanjske veze
* Phriapatios na parthia.com (engleski)
* Francuski prijevod Justinovih djela
* Engleski prijevod Justinovih djela
LGBTQ prava u Kazahstanu

**[[Kazahstan]]** je konzervativna država i premda su istopolni odnosi između punoletnih osoba legalni, **[[LGBT]] osobe** nemaju ostvarena jednaka prava kao heteroseksualne osobe.

## Zakoni protiv homoseksualnosti
U Kazahstanu zakon protiv homoseksualnosti je ukinut 16. jula, 1997. i granica seksualne saglasnosti iznosi 18 godina za sve.
## Uslovi života
Jedna LGBT organizacija je osnovana 1991. godine kada je homoseksualnost bila još uvek ilegalna u Kazahstanu i članovi organizacije su bili meta pretnji i nasilja od strane policije. Ova grupa je, međutim, imala uspešnu kampanju za ukidanje anti-gej zakona. 

## Vidi dalje
* Politika u Kazahstanu

## Reference
Tomas Karlajl

**Tomas Karlajl** (engleski: *Thomas Carlyle*, 4. 12. 1795, Ekliš Ehein, Škotska - 5. 2. 1881, London) je škotski istoričar, filozof i esejist. Kao filozof bio je idealist. Kao istoričar istakao se stilom prikazivanja i shvatanjem da istoriju stvaraju velike ličnosti, heroji. Prema prošlosti se odnosio sa puno misticizma. Njeegovi opisi su sa bogatim i živopisnim stilom i dramatičnim opisivanjima. Pisao je obimna dela o Kromvelu, Fridrihu II i francuskoj revoluciji i niz ogleda *O herojima*.

Tomas Karlajl je smatrao da Turcima treba odmah biti naređeno da oni nestaju iz Evrope i da se nikada više ne vrate i zato nije podržavao vanjsku politiku Benjamina Dizraelija, mada je sam bio konzervativac. On je podržavao Rusiju tokom Rusko-turskog oslobodilačkog rata 1877-78. Izraz *the unspeakable Turk* (neopisiv/užasan Turčin) potiče od njega.

## Reference
Lex Acilia de intercalando

***Lex Acilia de intercalando*** (doslovno: Acilijev zakon o interkalaciji) je zakon koji je donijela Rimska Republika godine 191. pne. Njime su tadašnji rimski svećenici (pontifices) ovlašteni da svake godine po potrebi uvode ili ukidaju interkalarni mjesec kako bi tadašnji rimski kalendar (na kome još nisu bile primjenjivane julijanske reforme) uskladili s redovnom izmjenom godišnjih doba. Vjeruje se kako je zakon ime dobio do Manius Acilius Glabrio (konzul 191. pne.)|Manijem Acilijem Glabrionom, tadašnjem rimskom konzulu.

## Izvori
* A.K. Michels, XVIII: 'The Calendar of Numa and the Pre-Julian Calendar, *Transactions and Proceedings of the American Philological Association,' *'80''' , 320-346.
Lucije Kornelije Scipion Azijatik

**Lucije Kornelije Scipion Azijatik** (*Lucius Cornelius Scipio Asiaticus*, druga polovica 2. vijeka pne. - prva polovica 2. vijeka pne.) bio je rimski vojskovođa i državnik. Poticao je iz ugledne porpdice, a otac Publije Kornelije Scipion, a još više stariji brat Publije su se proslavili u drugom punskom ratu. Godine 190. pne. je za vrijeme rimsko-sirijskog rata izabran za konzula te je zajedno s bratom vodio vojsku koja će odnijeti veliku pobjedu u bitci kod Magnezije.

## Izvori

## Povezano
* Porodično stablo Scipio-Paullus-Gracchus
Hannah Montana & Miley Cyrus: Best of Both Worlds Concert

***Hannah Montana & Miley Cyrus: Best of Both Worlds Concert***, također poznat**The Best of Both Worlds Concert** je američki koncertni film koga je godine 2008. snimio studio Walt Disney Pictures. Proiuzveden je u tehnici Disney Digital 3-D. Režirao ga je Bruce Hendriks, a producirao Art Depola. Originalno se u kinima pojavio početkom februara 2008. godine , a svjetsku TV-premijeru imao na programu Disney Channela 26. jula 2008.

## Spisak pjesmaa
### Uvodna špica
# "We Got the Party"

### Hannah Montana
# "Rock Star"
# "Life's What You Make It"
# "Just Like You"
# "Nobody's Perfect"
# "Pumpin' Up the Party" (samo na DVD-u)
# "I Got Nerve"
# "We Got The Party" (zajedno s Jonas Brothers)

### Jonas Brothers
# "When You Look Me in the Eyes"
# "Year 3000"

### Miley Cyrus
# "Start All Over"
# "See You Again"
# "Let's Dance"
# "Right Here" (samo na DVD-u)
# "I Miss You" (izvedena na bis za vrijeme turneje)
# "G.N.O. (Girl's Night Out)"
# "The Best of Both Worlds" (zajedno s Hannah Montana na video-ekranu)

### Završna špica
# "If We Were A Movie"

### Bonus live video-spotovi (DVD)
# "SOS" (Jonas Brothers)
# "Good and Broken" (Miley Cyrus)

## Reference

## Vanjske veze
* 
* 
* 
* 
* 
* Hannah Montana/Miley Cyrus: Best of Both Worlds - Miley Cyrus Interview
* Hannah Montana/Miley Cyrus: Best of Both Worlds - Miley Cyrus Australian Press Interview from LA
* Disney: Hannah Montana MyConcert MemoryBook
Mošo Odalović

**Momčilo - Mošo Odalović** (1. 4. 1947) srpski pesnik za decu i mlade. Dobitnik je više nagrada: Neven, Zabavnikova, „Zlatnog ključića“ grada Smedereva, „Zlatne značke“, Novosadsko Zvonce popularnosti, Zlatni Gaša, Goranove plakete, Gračaničke povelje, a nosilac je i „Zmajevog štapa“ - počasne nagrade Zmajevih dečijih igara.

## Biografija
Rođen je u Starom Grackom (Lipljan)[1], na obali reke Sitnice, pod Goleš-planinom.

Osnovnu školu završio je u Lipljanu, gimnaziju u Kosovskoj Mitrovici, a na Filološkom fakultetu (tada Filozofskom) studirao književnost.

U „Jedinstvu“ je radio kao novinar, urednik „Jedinstva za decu“ i glavni urednik „Đurđevka“.

Od 1994. godine živi u Smederevu, "u svojih 7,5 ari konačne otadžbine", kao slobodan umetnik.

Pisac je, slikar, ilustrator i kaligraf. Imao više samostalnih izložbi - „Mošove zanimacije“: slike, ilustracije, skulpture, umetnička stolarija, umetnička fotografija... Najlepše dostignuće: o Nikoljdanu umesi slavski kolač, ukrasi ga, ispeče.

## Pesme za odrasle
* Tako i toliko, 1973.

## Pesme za decu
* Vrlo važno, 1975,
* Da ti nešto kažem, 1977,
* Pegavi general, 1981,
* Od amebe do bebe, 1982, 
* Neko je ukrao lastu, 1987,
* Mama je glagol od glagola raditi, 1986,
* Druže tata, kućni komandante, 1986,
* Ovde nešto nije u redu, 1988, 
* Vetar mi odneo pantalone, 1991,
* Tom Sojer u Crnoj Gori, 1991,
* Tako je bilo, pčele mi, 1995,
* Reče mi jedno dijete, 1997,
* Kosovčice, 1998,
* Brza knjiga, 1999,
* Petorica iz srpskog, 1999,
* Bukvar, zavičajni pojmovnik, 2001,
* Jabuko mirisna
* Cvećara za Cveju Cvetokradicu
* Zavičajni bukvar (mešavina poezije, pričanja, aforizama, dosetki, kalambura, pošalica i ćaskanja, duhovitih i mudrovragolastih pouka i uputstava za igru i odrastanje). U ovom delu pojavljuje se kao kompletan autor, pisac, ilustrator i kaligraf.

## Roman
* Baba je tu, ja sam u Japanu, 2003

## Nagrade
* „Neven“
* Zabavnikova
* „Kurirček“
* Zlatni Gaša
* Zlatna značka KPZ Srbije
* Zlatni ključić Smedereva
* Književna nagrada Zmajevih igara i počasna – Zmajev štap (kao domaćinu igara).
* Novosadsko Zvonce popularnosti
* Gračanička povelja

## Manifestacije
* Festival jugoslovenske poezije mladih
* Smederevska pesnička jesen 
* Izložba u modernoj galeriji narodnog muzeja u Kragujevcu 
* Književni susreti na Kozari 
* Književni festival „Borina nedelja“

## Literatura
* Milisav Savić: Ko je ko, pisci iz Jugoslavije, Ošišani jež, 1994.
* Danica Andrejević: Savremeni pisci Kosova i Metohije, leksikon, Književno društvo Kosova i Metohije, Kosovska Mitrovica, 2005,

## Reference
Bourbon Street Beat

***Bourbon Street Beat*** je američka detektivska TV-serija koja se originalno emitzirala na programu mreže ABC od 1959. do 1960. Radnja joj je bila smještena u New Orleans, a protagonisti uposlenici privatne detektivske agencije na čelu s Calom Calhounom (koga je tumačio Andrew Duggan).

Serija se na programu održala samo jednu sezonu, ali su njeni setovi, ali i likovi, već sljedeće godine iskorišteni za serije smještene u isti fiktivni univerzum. Lik detektiva Rexa Randolpha (koga je tumačio Richard Logan) je postao likom u *[[77 Sunset Strip]]*, a detektiv Kenny Madison (koga je tumačio Van Williams) se preselio u Miami i postao junak serije *[[Surfside 6]]*.

## Vanjske veze
* ''Bourbon Street Beat'' at Thrilling Detectives website
* ''Bourbon Street Beat'' at the Internet Movie Database
* Bourbon Street Beat at TV.com
Hawaiian Eye

***Hawaiian Eye*** je bila američka detektivska TV-serija koja se originalno emitirala na programu ABC od 1959. do 1963. Radnja se događala u Honoluluu na Havajima, a protagonisti su bili detektivi agencije koju su osnovali Amerikanac Tracey Steele (koga je tumačio Anthony Eisley) i njegov polu-havajski partner Tom Lopaka (koga je tumačio Robert Conrad). Glavni klijent je bio luksuzni Hawaiian Village Hotel, koji im je u zamjenu za usluge pružao smještaj i druge pogodnosti.

Serija, iako snimana u Kaliforniji, je stekla popularnost zahvaljujući svom - za tadašnju američku publiku još uvijek egzotičnom mjestu radnje - te se na programu održala četiri sezone. Ubrzo je preko čestih *[[televizijski crossover|crossovera]]* podijelila isti fiktivni univerzum s još nekoliko detektivskih serija načinjenih po istoj formuli - *[[77 Sunset Strip]]* i *[[Surfside 6]]*.

## Stalna glumačka postava
Članovi redovne glumačke postave, koji su navođeni u uvodnim špicama, su dolje navedeni po redu debitiranja u seriji.

## Vanjske veze
*  
* ''Hawaiian Eye''  na TV.com
Surfside 6

***Surfside 6*** je američka detektivska TV-serija koja se oiginalno emitirala na programu mreže ABC od 1960. do 1962. Radnja joj je bila smještena u Miami, a protagonisti su bila trojica privatnih detektiva čije je sjedište bilo u kući na splavi privezanom u luci.

Serija je predstavljala svojevrsni *[[spin off]]* ranije serije *[[Bourbon Street Beat]]*, s obzirom da je jedan od detektiva bio Kenny Madison (koga je tumačio Van Williams), lik koji se upravo u njoj pojavio. Mnogi od likova su se kasnije preko *[[televizijski crossover|crossovera]]* pojavljivali u serijama *[[77 Sunset Strip]]* i *[[Hawaiian Eye]]*, s kojima je *Surfside 6* dijelio isti fiktivni univerzum.

## Vanjske veze
* ''Surfside 6'' at Thrilling Detective website
* ''Surfside 6''  at Classic TV Hits website
* ''Surfside 6'' at the Internet Movie Database
* ''Surfside 6''  at TV.com
Robert Conrad

:*za američkog suca, v. [[Robert J. Conrad]]*

**Robert Conrad** (1. mart 1935.) je američki glumac, odnosno filmski i televizijski režiser najpoznatiji kao jedna od dvojice protagonista popularne TV-serije *[[The Wild Wild West]]*.

## Reference

## Vanjske veze
*
Daktari

***Daktari*** je američka TV-serija za djecu i omladinu koja se originalno emitirala na programu mreže CBS od 1966. do 1969. Protagonist joj je bio dr. Marsh Tracy (koga je tumačio Marshall Thompson), veterinar uposlen u fiktivnom Centru za proučavanje životinjskog ponašanja Wameru u Istočnoj Africi.

## Glumačka postava
* Marshall Thompson .... Dr. Marsh Tracy
* Cheryl Miller .... Paula Tracy
* Ross Hagen .... Bart Jason (1968-1969)
* Hedley Mattingley .... službenik distrikta Hedley
* Erin Moran .... Jenny Jones (1968-1969)
* Hari Rhodes .... Mike Makula
* Yale Summers .... Jack Dane (1966-1968)

## Vanjske veze

* 
* Daktari Episode Guide
The Girl from U.N.C.L.E.

***The Girl from U.N.C.L.E.*** je američka *[[spy fy]]* TV serija koja se od 1966. do 1967. emitirala na programu mreže NBC. Predstavljala je spin off popularne serije *[[The Man from U.N.C.L.E.]]*. Protagonisti su bili April Dancer (koju je tumačila Stephanie Powers), američka agentica Komande Ujedinjenih naroda za sprovođenje zakona (U.N.C.L.E.) i njen engleski partner Mark Slate (koga je tumačio Noel Harrison). Za razliku od originala, nije uspjela steći veliku gledanost te je snimanje obustavljeno već nakon jedne sezone.

## Vanjske veze
* 
* Page devoted to ''Girl from U.N.C.L.E.''
Simo Mraović

**Simo Mraović** (Kutina, 1966. - Zagreb, 16. XII. 2008), hrvatski pisac.

## Biografija

Rođen je 1966. godine u Kutini. Djetinstvo je proživio u Jastrebarskom, a ostatak života u Zagrebu. Na Filozofskom fakultetu u Zagrebu studirao je filozofiju, ruski jezik te književnost i kroatistiku. Radio je kao honorarni suradnik raznih zagrebačkih novina, za televiziju je pisao kratke scenarije za tok-šoue, bio je urednik kulture u dnevnom listu "Republika", vodio je, od 2000. do smrti, poznati nedjeljni tok-šou "Kava i kolači" u zagrebačkoj knjižnici "Bogdan Ogrizović". Bio je član švedskog PEN-a, Društva hrvatskih književnika i Hrvatskog društva pisaca.

Objavljivati je počeo 1984. Roman "Konstantin Bogobojazni" i zbirka pjesama "Gmünd" prevedeni su na ukrajinski i bugarski jezik, "Konstantin Bogobojazni" objavljen je i u Francuskoj, u pripremi je njemačko izdanje, a dijelovi knjiga prevedeni su na slovenski, poljski, mađarski, talijanski i njemački jezik. Prevodio je poeziju s engleskog jezika.

Objavio je zbirke pjesama "Sezona otrova" (1986), "Rimljanima nedostaje milosti" (1990), "Na zemlji je sjena" (1994), "Između usana" (1997), "Laku noć Garbo" (2001), roman "Konstantin Bogobojazni" (2002), drugo izdanje romana "Konstantin Bogobojazni & sabrane pjesme" (2003), "Gmünd" (2004), zbirka pjesama "Nula Nula" (2006), zbirka kolumni "Varaj me nježno" (2006) i treće izdanje romana "Konstantin Bogobojazni" (2007) i knjiga priča "Bajke za plažu" (2007). Posmrtno bit će tiskana njegova dosad nepoznata filozofska novela "Doktor Biblije", koju je napisao u posljednjoj godini života. Pokopan je, po vlastitoj želji, u selu Kozarac na Kordunu.

## Djela
* "Bajke za plažu", Durieux, Zagreb 2007. - 
* "Nula nula", Prosvjeta, Zagreb 2006.
* "Konstantin Bogobojazni & sabrane pjesme", Durieux, Zagreb 2003.
* "Ukrajinske bajke" (urednik), Zagreb 2002.
* "Konstantin Bogobojazni: manjinski roman", Prosvjeta, Zagreb 2002.
* "Laku noć Garbo", Pop&Pop, Zagreb, 2001. 
* "Između usana", Meandar, Zagreb, 1997.
* "Na zemlji je sjena", Meandar, Zagreb 1994.
* "Rimljanima nedostaje milosti", Revija, Osijek 1990.
* "Sezona otrova", Quorum, Zagreb 1986.

## Izvori

Helena PERIČIĆ: "Putovanje/ lutanje / bijeg u poeziji i prozi Sime Mraovića", *Dani Hvarskog kazališta* ("Putovanje, lutanje i bijeg u hrvatskoj književnosti i kazalištu"), zbornik, ur. N. Batušić et. al., Zagreb-Split, HAZU/Književni krug Split, 36, 2010., 332-350.
http://r.search.yahoo.com/_ylt=A0LEVvjixVJYxWoAkVAPxQt.;_ylu=X3oDMTByOHZyb21tBGNvbG8DYmYxBHBvcwMxBHZ0aWQDBHNlYwNzcg--/RV=2/RE=1481848418/RO=10/RU=http%3a%2f%2fhrcak.srce.hr%2ffile%2f108380/RK=0/RS=tVPIcqYO4gAj1DgFCDj_HcMYN2o-
Paravojna formacija

**Paravojna formacija**, ili **paravojska**, je izraz koji u najširem smislu označava svaku organizaciju grupu čiji su pripadnici naoružani, opremljeni ili obučeni za oružanu borbu, odnosno vojne zadatke, ali se iz različitih razloga ne smatra vojskom. U užem smislu se razlikuju dvije kategorije paravojnih formacija.

U prvu spadaju oružane formacije neke države koje organizacijski ne spadaju u njenu stajaću, odnosno redovnu vojsku. Kao primjeri mogu služiti:
* pomoćne službe redovnih oružanih formacija, najčešće za obavljanje ne-borbenih zadataka, npr. *[[Women Airforce Service Pilots]]* (WASP) koje su činili civilni piloti-žene pri američkom ratnom zrakpolovstvu;
* oružane formacije namijenjene borbenim zadacima, ali čija glavna svrha nije borba protiv vanjskog neprijatelja i/li konvencionalno ratovanje; pod tim zadacima se obično podrazumijevaju zadaci očuvanja unutrašnje sigurnosti ili sukobi niskog intenziteta; zbog toga u tu kategoriju spadaju Obalna straža u SAD, snage OMON-a u Rusiji, Kraljevska konjička policija u Kanadi, žandarmerija u Srbiji i mnogim drugim državama, odnosno Teritorijalna obrana u bivšoj Jugoslaviji;
* privatne vojne kompanije

Rjeđe se u tu kategoriju ubrajaju redovne policijske formacije neke države, i to u pravilu tek u izvanrednim situacijama kao što su rat i elementarne nepogode. Tako je npr. kalifornijskim zakonima policija Los Angelesa definirana kao paravojna formacija.

Druga kategorija paravojnih formacija se odnosi na oružane formacije koje su organizirane ili obavljaju aktivnosti ekvivalentne redovnoj vojsci, ali iza njih ne stoji eksplicitna sankcija neke države. To se prije svega odnosi na razne ustaničke grupe i ilegalne političke pokrete. Kao primjeri takvih paravojnih formacija mogu poslužiti FARC u Kolumbiji, Tamilski tigrovi na Šri Lanki ili OVK na Kosovu. Osim njih postoje paravojne formacije kao oružana krila pojedinih političkih stranaka. Često se u takvim slučajevima koristi izraz milicija.

Postoje slučajevi gdje se sticajem vojnih, političkih i drugih okolnosti paravojna formacija transformira u redovnu vojsku. Kao primjer može poslužiti Jugoslavija u drugom svjetskom ratu gdje su na početku Narodnooslobodilački partizanski odredi Jugoslavije bili tek jedna od brojnih paravojnih formacija, odnosno oružano krilo KPJ, da bi na kraju pod nazivom Jugoslavenska armija bili priznati kao redovne oružane snage Demokratske Federativne Jugoslavije.

Izraz *paravojne formacije* je posljednjih decenija često dobio pežorativne značajke, a za što su zaslužni brojni primjeri gdje su paravojne formacije vršile terorističke aktivnosti i ratne zločine, a s njima vezane države i politički pokreti nastojale njihovom "paravojnom" prirodom, odnosno formalnom nevezanošću za ratno pravo ili vlastiti pravni poredak, umanjiti vlastitu odgovornost.

## Vanjske veze
* Human Rights Watch, Colombia and Military-Paramilitary Links
* Paramilitary News 
* Global Security
* List of Terrorist Groups
Batman (TV serija)

***Batman*** je američka TV serija koja se originalno emitirala na programu mreže ABC od 1966. do 1968. Protagonist je bio istoimeni strip-junak (koga je tumačio Adam West) i Robin, koji su se pod maskama borili protiv zločina koristeći razne futurističke naprave. Serija je stekla veliku popularnost, a u kasnijim decenijama, zbog camp estetike, i svojevrsni kult-status.

Početkom 1990-ih je u Hrvatskoj emitirala Hrvatska televizija.

## Reference

## Vanjske veze
* Bat-Mania UK :: 1966 Batman
* 
* Museum of Broadcast Communications 
* The 1966 Batman TV Tribute Site
* The BatCave Fan Site 
* The Bat Pages  **''Note:** this website contains the original screentests of Adam West, Burt Ward, and Lyle Waggoner.''
* Batman: The Series @ Batman: Yesterday, Today, & Beyond
* Batman: The Movie @ Batman: Yesterday, Today, & Beyond 
* BATMAN ON FILM
* Television Obscurities - Batgirl Promotional Short